Document ID: /roh_data/filtered/fineweb-2-filterrobots_roh.jsonl.gz/37162

Recepziun Radio Rumantsch
I dat adina dapli pussaivladads da retschaiver il program da Radio Rumantsch (RR). Qua ina survista da l’offerta, per che Vus chattias la varianta adattada per Vus:
Radio digital mobil (DAB+)
En il sectur dal radio digital hai dà in grond svilup tecnologic cun il standard DAB+. La finamira da questa tecnologia digitala è da porscher ina auta qualitad da tun cun ina gronda paletta da programs e da remplazzar uschia a lunga vista la recepziun d’UUC/UKW.
A partir dals 17 d’october 2012 vegn il Radio Rumantsch era emess en l’entira Svizra cun la nova tecnologia da DAB+. AuditurAs en la Bassa che han anc in apparat da DAB ston midar sin in apparat DAB+ per pudair tadlar vinavant il RR. Cun ils suandants pass pudais Vus sclerir sche Vus essas gia en possess d’in receptur cun DAB+.
Ulteriuras infurmaziuns chattais Vus sin www.digitalradio.ch
Undas ultracurtas (UUC)
Tgi che taidla radio fa quai per il solit sur undas ultracurtas (UKW). Sur quellas pon ins retschaiver il program dal Radio Rumantsch en l'entir chantun Grischun ed en la Val dal Rain.
Las frequenza da RR en Vossa regiun chattais Vus qua: www.broadcast.ch
Rait da cabel
Sin bunamain tut las raits da cabel svizras pon ins tadlar RR. Las differentas raits porschan il program da RR en qualitad usitada analoga u per part schizunt en qualitad digitala (DVB).
Sin tge frequenza e qualitad ch'il RR vegn emess sin la rait da cabel da Voss domicil chattais Vus sin www.broadcast.ch.
Na duess quai betg esser il cas, dumandai il provider da la rait da prender RR en la paletta da programs.
Sur satellit
Radio Rumantsch emetta ses program era en il standard DVB sur satellit. Per che Vus possias tadlar radio sur satellit, duvrais Vus in'antenna parabolica ed in receptur da satellit DVB-S.
Qua chattais Vus las indicaziuns necessarias per programmar Voss receptur:
- Satellit: 13° Ost Eutelsat Hotbird
- Frequenza: 12.399 MHz
- Polaritad: H (orizontal)
- Symbolrate: 27’500 / FEC ¾
- Audio-PID: 216 (rom)
- Format: MPEG Audio Version 1, Layer 2 / 256 Kbps
Ulteriuras infurmaziuns davart la derasaziun dal program da RR ed ils ulteriurs radios da la SRG SSR chattais Vus era sin www.broadcast.ch.
Sur internet
Sper las vias convenziunalas da broadcast porscha il Radio Rumantsch era differentas pussaivladads da recepir il program da RR sur l’internet. Oz avais Vus la pussaivladad da recepir RR a temp real (Live-Stream) u schizunt era anc da tadlar in’emissiun or da l’archiv (On Demand).
Per pudair tadlar mobil tenor giavisch emissiuns passadas pon ins era chargiar las emissiuns da RR direct sco podcast u via computer sin in player da mp3.
La SRG SSR porscha programs da radio e televisiun per incumbensa da la publicitad: il service public. Ella serva exclusivamain a la communitad e n'ha betg la mira da far in gudogn. dapli Taxa da recepziun